Framboðslisti Vinstri-Grænna ekki tilbúinn Framboðslisti Vinstri hreyfingarinnar-gæns framboðs í Norðvesturkjördæmi hefur ekki ennþá litið dagsins ljós . Eins og fram kom í fréttum Skessuhorns var stefnt að því að listinn yrði tilbúinn um miðjan janúar . Björg Gunnarsdóttir , formaður uppstillingarnefndar segir vinnu við uppstillingu hafa tafist af ýmsum ástæðum . Hún vonast til þess að framboðslistinn verði tilbúinn innan hálfs mánaðar . Þrátt fyrir að flokkurinn hafi ekki birt framboðslista sinn nýtur hann vaxandi stuðnings í kjördæminu og nýtur nú stuðnings fjórða hvers kjósanda í kjördæminu samkvæmt nýjasta þjóðarpúlsi Gallups . Við síðustu Alþingiskosningar kusu 10,6% kjósenda flokkinn í kjördæminu .